钦定古今图书集成/明伦汇编/氏族典/第285卷 > 黄道贤
## 钦定古今图书集成/明伦汇编/氏族典/第285卷 > 黄道贤

按《元史黄道贤传》：“道贤，泉州人。嫡母唐无子，道贤在
襁褓而生母苏，以疾去。既长，思念生母，屡请于父，得
召之归。道贤竭力养二母，得其欢心。父病笃，道贤遍
求良医莫效，乃夜祷于天，愿减己一纪之算，以益父
寿，其父遂愈。至元统二年乃殁，果符一纪之数。道贤
居丧尽礼，负土筑坟，庐于墓侧，蔬食终制。至元二年”，
有司上其事，旌其门曰“孝子黄氏之门。”